Diari Oficial de la Generalitat Valenciana


Sumari del DOGV 4008, del 28-05-2001 (2001/5031)

Informació pública de diverses modificacions per a corregir errors al Pla General d'Ordenació Urbana de Castelló de la Plana.
-----------------------------------------------------------------------------------------------------------------------------

### Dades del document

Número de DOGV
:   4008

Data del DOGV
:   28-05-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/5031


Organisme emissor
:   Ajuntament de Castelló de la Plana

Tipus de document
:   Anunci

Informació pública de diverses modificacions per a corregir errors al Pla General d'Ordenació Urbana de Castelló de la Plana. [2001/F5031]
  
L'alcalde de l'Ajuntament de Castelló de la Plana fa saber que, en la sessió del dia 26 d'abril de 2001, el Ple de l'Ajuntament va adoptar el següent acord:
  
«Vist l'expedient que s'està trametent per a aprovar diverses modificacions del pla general d'ordenació urbana i els següents,
  
Antecedents
  
1. En data 1 de març de 2000, el conseller d'Obres Públiques, Urbanisme i Transports va aprovar, amb caràcter definitiu, els documents de la revisió del pla general d'ordenació urbana.
  
2. Durant el temps transcorregut des de l'esmentada aprovació, s'han detectat diversos errors i determinacions que no resulten adequades, per la qual cosa és convenient la seua modificació. Per tot això, i tenint en compte que:
  
I. És convenient corregir els errors en què ha incorregut el pla general i aclarir algunes de les seues determinacions per a aconseguir un document de millor qualitat i que facilite la seua aplicació.
  
D'altra banda, s'ha comprovat la necessitat de concretar alguns aspectes, com alineacions, altures que figuren en el pla de volum, ordenança aplicable en algunes zones, les quals han de modificar-se per a aconseguir una coherència urbanística.
  
II. Les modificacions proposades no afecten determinacions estructurals ni el model territorial del pla general.
  
III. L'article 52.1 i 55.1 de la Llei Reguladora de l'Activitat Urbanística, determinen que el canvi o substitució de determinacions en els plans, exigeix complir el mateix procediment legal previst per a la seua aprovació.
  
IV. De l'article 57.1 A) i B) de l'esmentada norma, es dedueix que els acords de suspensió de llicències, per a produir efectes, hi haurà prou de publicar-los en el Diari Oficial de la Generalitat Valenciana. L'acord d'exposició al públic produeix l'efecte suspensiu, sense que siga necessari ni exigible que l'esmentada resolució assenyale expressament les àrees afectades per la suspensió.
  
Per tot allò que s'ha exposat, vistos els informes de l'arquitecte en cap de l'Oficina del Pla i de la cap de la Secció de Coordinació i Gestió Administrativa d'Urbanisme, atenent els preceptes suara esmentats, a proposta de la Comissió Informativa d'Urbanisme i Obres, s'hi acorda:
  
1. Exposar al públic durant el termini d'un mes a efectes d'al·legacions, les modificacions del pla general consistents en:
  
- Corregir el fons màxim edificable a 16 metres, en l'illa de cases 30950, situada entre els carrers Lope de Vega, Sant Fèlix, la plaça Clavé i l'avinguda del Rei En Jaume.
  
- Adequar en el pla de volums el color corresponent a tres plantes d'altura, en l'illa de cases situada entre els carrers de Navarra, del filòsof Balmes, de Menéndez Pelayo i la ronda del Millars.
  
- Assenyalar l'alineació en el punt de separació entre la propietat privada que hi ha i el domini públic, en l'àmbit dels antics PERI 12 i 15.
  
- Assenyalar la delimitació entre el sòl urbà i no urbanitzable, entre el camí del Pi Gros i l'avinguda de València, al costat de la 23 UE-I-I.
  
- Determinar l'ordenança d'aplicació Z-5, en compte de Z-3, per a l'illa de cases situada entre el carrer de Gravina, Serrano Lloberas, Sebastián Elcano i Magallanes i l'illa de cases situada entre el carrer de la Marineria, Guardamar, de l'Almirall Cervera i de la Marina Espanyola.
  
- Delimitar el carrer del Cap de Santa Pola per a adequar el pla a la realitat.
  
- Corregir les alineacions del carrer de Sant Antoni, en el grup del mateix nom, per a concretar la seua definició.
  
- Delimitar el vial situat entre el carrer de Perales i l'avinguda de l'Alcora per a ajustar el pla a la realitat.
  
- Corregir la ubicació de la denominació del carrer Tossal del Rei que es va ubicar en un carrer de nova obertura.
  
- Concretar cinc plantes, en un tram del carrer de Cerdán de Tallada d'acord amb l'ample regulador del mateix, en compte de quatre plantes.
  
- Adequar el nombre de plantes al codi de colors que figura en els plans de volum, i substituir V per VII en el cantó del carrer de Jacinto Benavente- Gran Via Tàrrega Monteblanco.
  
- Adequar a la realitat existent la delimitació assenyalada per a la dotació RD SR/178 en el pla d'ordenació detallada i pla de volum.
  
- Dibuixar l'àmbit de protecció del camí Molins, entre la ronda Nord i el riu Sec.
  
- Delimitar la parcel·la dotacional ID-AA/819 (pou Infantona) i rectificar l'alineació del carrer de la Serra de Batalla.
  
- Adequar l'alineació de la via pecuària (VP-3), (VP-4), (VP-5) i (VP-7).
  
- Eliminar la línia situada a 59,5 metres de l'eix del vial, en la CN-225, en el tram entre l'avinguda de València i la carretera d'Almassora.
  
- Adequar les altures en el pla de volum a la parcel·lació en l'illa de cases 30548, situada entre els carrers d'Almansa, Cerdán de Tallada, Sant Miquel i de la Surera.
  
- Substituir l'ordenança Z-8 per la Z-9, i, Z-7 en l'àmbit de l'antiga unitat d'execució 81, per a adequar-la a l'ordenança de la zona.
  
- Substituir la denominació 71-CW-Q-Q per C2-40-JF-N, per a adequar els plans d'ordenació detallada a l'ordenança aplicable.
  
- Corregir l'alineació del vial carrer de Francesc Tomás, al costat de la clínica Misericòrdia i eliminar la continuació del vial de Francesc Ruiz Cazador, entre les ZV-JL/525 i ZV-JL/524 per a ajustar el pla a la realitat.
  
- Adequar els plans d'ordenació detallada, a l'ús comercial privat previst en el pla parcial Lledó 3 i Sensal aprovats.
  
- Eliminar la fitxa de gestió del sector 15 JU-Z ja que no existeix.
  
- Desvincular el desenvolupament urbanístic de la 12-UE-R del sector 01-SU-R.
  
- Canviar l'expressió «computen» per «computan», en la fitxa de gestió del 22-SU-R.
  
- Corregir l'error en l'assignació d'edificabilitats a la tipologia i ordenances corresponents, en la fitxa de gestió de la 80 AH-N.
  
- Aclarir el terme substituïble que figura en el llistat d'edificis protegits.
  
- Indicar en el llistat de dotacions que les dotacions TC CS/320 i RD-SR/321 pertanyen al sector 54 XU-W en lloc del sector 22-SU-R.
  
- Adequar el llistat de dotacions a la denominació prevista en el pla en la dotació TD-RA/370, centre d'assistència a minusvàlids.
  
- Adequar els paràmetres d'edificabilitat i ocupació de parcel·la per a les dotacions esportives, a les exigències actuals.
  
- Incloure l'antic PERI 15, com a zona de planejament assumit en l'ordenança Z-8.
  
- Adequar la definició de l'ordenança de zones verdes a la normativa actual i concretar en l'esmentada ordenança, l'exigència d'un pla especial per a construir edificis dotacionals en zona verda de la xàrcia primària de més de 25.000 metres quadrats.
  
- Adequar la definició de l'ordenança Z-8 de planejament assumit, a l'ús característic de cada pla.
  
- Permetre l'ús esportiu en tot l'àmbit de la zona E.S. de la Ciutat del Transport.
  
- Aclarir l'ús oficines de caràcter privat, en l'ordenança Z-AD, pròpia de l'ús administratiu.
  
2. Suspendre l'atorgament de llicències en els àmbits suara esmentats.»
  
La qual cosa es fa pública perquè se'n prenga coneixement general i, alhora, s'hi adverteix que durant el termini d'un mes, comptat a partir de la present publicació, els qui estigueren interessats podran consultar l'expedient (de 09.00 a 14.00 hores, en la Secció d'Urbanisme i Obres de l'Ajuntament de Castelló de la Plana, 4a planta) i presentar-hi les al·legacions que creguen convenients.